open-index/open-wikipedia-markdown huggingface dataset:
امازيغ

**الامازيغ** ( ⵉⵎⴰⵣⵉⵖⵏ Imaziɣn,  Berbers,  Berbères,  Bereberes) هما السكان الاصليين لمنطقة شمال افريقيا من غرب مصر لحد المغرب و جزر الكنارى. مجموع تعداد الامازيغ هو حوالى 90 مليون, فيهم اللى بيتكلم امازيغى و فى اللى بيتكلم الدارجه (لهجات عربيه مغاربيه متأترة باللغه الامازيغيه).

الامازيغ موجودين فى مساحه شاسعه : المغرب. الجزائر. تونس. ليبيا. موريتانيا. شمال مالى. شمال و غرب النيجر. غرب مصر و جزر الكنارى. قبائل الطوارق فى شمال مالى و النيجر هى كمان القبائل الامازيغيه.

## اللغه
*المقاله الرئيسيه: [[لغه امازيغى]]*

جزء كبير من الامازيغ النهارده لسه بيتكلمو امازيغى و الجزء الباقى بيتكلم الدارجه وهى لغات مغاربيه متأترة باللغه الامازيغيه.

اللغة الامازيغيه بتتكتب فى العاده بالحرف اللاتينى او بابجدية تيفيناغ, و هى ابجديه قديمه.

## التاريخ

### التاريخ القديم
thumb|left|200px|نحت للفرعون شيشنق الاول.
فى العصر القديم كان بيتقال على الامازيغ اسم ليبو , زى ما كان بيتقال على شمال افريقيا بدون مصر, يعنى البلاد الامازيغيه, اسم ليبيا.
## الامازيغ والحضاره الفرعونية
الامازيغ ليهم بردو تييجير و مساهمه فى الحضارة الفرعونية. فالاسرتان المصريتان 22 و 23 اسرتان امازيغيتان.
الفراعنة كانو بيسمحو للقبائل الامازيغية انها تقيم فى الصحراء الشرقية وبمرور الزمن اتمصروا ووصل منهماسرتان للحكم

سنة 945 قبل الميلاد جلس الفرعون الامازيغى شيشنق الاول على عرش مصر مؤسسا الأسره المصريه 22 و بقى حكمو لحد سنة 924 قبل الميلاد حسب مانيتون.

سنة 880 قبل الميلاد, وصل ملوك امازيغ مشواش للحكم بتأسيسهم للاسره المصريه 23.

### نوميديا
نوميديا هى مملكه امازيغيه قديمه كانت موجوده فى الجزاير و اجزاء من مراكش و تونس بتوع دلوقتى, و كانت عاصمتها سيرتا.

### العصر الوسيط

#### الامازيغ و دخولهم للاسلام
thumb|200px|رسم للقائد الامازيغى طارق بن زياد.
سنة 711, قام الامازيغ بغزو الاندلس بعد اسلامهم بقيادة القائد الامازيغى طارق بن زياد تحت قيادة الخليفه الاموى عبد الملك بن مروان. و الوالى بتاعو فى شمال افريقيا موسى بن نصير.

## شوف كمان
:تصنيف:مجموعه عرقيه

* لغه امازيغى

## لينكات خارجيه
* رسالة دكتوراه عن أمازيغية "سيوه" و"جارا" فى مصر ولغات افريقيه اخرى

## مصادر

تصنيف:شعوب
تصنيف:مجموعه عرقيه
الربيع (اغنيه)

**الربيع**

  
## كلمات

آدى الربيع رجع من تاني، والبدر هلت أنواره..

وفين حبيبى اللى رمانى من جنة الحب لناره؟

أيام رضاه يا زمانى هاتها، وخُد عمري..

واللى راعيته رماني، فاتني، وشغل فِكري.

كان النسيم غنوة.. النيل يغنيها

ومــيتُه الحلـــــوة.. تفضل تعيد فيها

وموجُه الهادى كان عوده، ونور البدر أوتاره

يلاغى الورد وخدوده ..يناجى الليل و أسراره

وأنغامه بتسكرنا. أنا وهو..أنا و هو مفيش غيرنا.

*___________*

لمين بتضحك يا صيف لياليك و أيامك؟

كان لى فى عهدك آليف عاهدنى قُدامك

وكان لى فى قلبُه طيف يخطر فى اوهامك

من يوم ما فاتنى وراح..

شـــدو البلابل نـــــواح..

والورد لـــون الجـــــراح..
 
يا ليلى يــا يـــا يــا يــا عين

____________

مر الخريف بعده؛ دبّل زهور الغرام

والدنيا من بعده! هوان ويأس وآلام..
 
لا القلب بينسى هواه، ولا حبيبى بيرحمني

وكل ما أقُول آه.. يــزيد فى ظُلمه ويألــمنــي.

____________

وآدى الشتا يا طول لياليه

على اللى فاتُـه حبيبُــــه

يناجــى طيفـه ويناديـــــه

ويشكى للكون تعذيبــــه.

____________

يا ليل يا بدر يا انسان يا طير يا زهر يا أغصان..

هاتوا لى من الحبيب كلمة تواسى العاشق الحيران..

أخد ورد الهوا مني، وفات لى شوكُهُ يألمنـي

ماعرفش إيه ذنبي! غير إنى فى حُبى أخلصت من قلبي!

وغاب عني. لا كلمنى ولا قال أمتى راح أشوفوه
 
وأقول ممكن هيرحمنـى ويبعت فى الربيـع طيفه.

___________

آدى الربيع رجع من تانى والبدر هلت انواره
 
وفين حبيبى اللى رمانى من جنة الحب لناره..؟؟
 
___________

## شوف كمان
* ليستة اغانى فريد الأطرش



تصنيف:اغانى باللغه المصريه
تصنيف:اغانى فريد الاطرش
تصنيف:كلمات اغانى
دنيس ديدرو

تصغير|يسار|''رسم لديدرو''

**دنیس دیدرو** (5 اكتوبر 1713 - 31 يوليه 1784). Denis Diderot. كان فيلسوف من فلاسفه عصر التنوير ومن قادة حركة التنوير فى فرنسا و كاتب . معروف بانه اللى اشراف على اصدار "موسوعه الفنون و العلوم والحرف " و كتابته اجزاء كتيره فيها و كان رئيس تحرير اول موسوعه فى العصر الحديث (فرنساوى :Encyclopédie، انجليزى Encyclopedia).

**من اقواله :**

-لا يفصل بين التعصب والبربرية إلا خطوة واحدة.

-الشك هو الخطوة الأولى على طريق الفلسفة.

-الوطنية دافع سريع الزوال لا يعيش غالبا بعد زوال التهديد المجتمعى المعين اللى بعثه.

-الجمل البليغة مثلها زى المسامير الحادة، تفرض الحقيقة على ذاكرتنا.

-لم يسبق لفيلسوف أن قتل رجل دين، و لكن رجال الدين قتلـوا الكتير من الفلاسفة.
## مصادر

تصنيف:فلاسفه ملحدين
تصنيف:فلاسفه فرنساويين
تصنيف:فلاسفة عصر التنوير
تصنيف:كتاب فرنساويين
تصنيف:تنويريين
تصنيف:متعلمين فى جامعة پاريس
سامى يوسف

thumb|300 px|سامى يوسف

**سامى يوسف** مغنى بريطانى من اصل اذيربايجانى . بيغنى اغانى اسلاميه بتعبر عن حب النبى و التضرع وذكر الله. اتولد فى 1 يوليه 1980, اهله هاجروا على انجلترا و هو صغير و اتربى و اتعلم هناك. , كان ملحن و شاعر و عازف , و ائثر فيه جامد و علمه العزف و باباه شجعه على تنميه ميوله فى المزيكا. تعلم على أيدى ملحنيين تخرجوا ويعملوا فى الاكاديمية الملكية للمزيكا فى لندن. فى بعض الأحيان يشارك فى كتابة كلمات الاغنية و التلحين

## البوماته

نزل اول الابوم ليه اللى كان اسمه "المعلم" فى يوليه سنة 2003، الالبوم باع اكتر من مليون نسخه و حقق نجاح كبير جدا و اتشهر و اتشهر اكتر لما عمرو خالد بث الكليب بتاعه فى برنامجه صناع الحياة و استضاقه. فى سنة 2005 نزل البومه التانى " أمتى" اللى نجح نجاح كبير برضه و باع اكتر من 3 مليون نسخه. نزله فى سنة 2009 البوم متسرب بعنوان " منغيرك" , بيتقال ان الشركة المنتجه هى اللى سربته مع ان الشغل فى الالبوم مكانش خلص لسه , و بقت فيه مشاكل قانونيه بينه و ما بين شركة الانتاج.

تصنيف:مواليد 1980
تصنيف:شيعه دخلوا فى الاسلام
تصنيف:مغنيين بريطانيين
تصنيف:مسلمين بريطانيين
تصنيف:بريطانيين اذيربايچانيين
سوزين بويل

thumb|left|سوزان بويل
**سوزان بويل** ( 1ابريل سنة 1961) مغنيه اسكتلانديه. اتشهرت بعد ما ظهرت فى برنامج اكتشاف المواهب Britain's got talent. فى 11 ابريل 2009 و غنت اغنيه حلمت حلم , (بالانجليزى : I Dreamed a Dream), المتاخده من مسرحية البؤساء. اول ما طلعت لجنة الحكام و الجمهور اللى فى القاعه اتريق و استهذىء بيها عشان منظرها و شكلها و سنها ( كانت وقتها عندها 48 سنة), بس اذهلت العالم بصوتها , و اكئدت ان الشكل مش الاساس عشان تحكم على الواحد, لجنة الحكام اعجبوا بصوتها جامد و اعتذروا ليها و قالوا انهم فى خلال تلات سنيين البرنامج عمرهم ما سمعوا حد صوته اعلى من صوتها. بعد كدا اتشهرت جامد و قنوات كتيره فى انجلترا استضافتها و قنوات العالم حطت الخبر بتاعها, حققت رقم قياسى فى عدد الناس اللى شافوا الحلقه الاولانيه اللى كانت بتغنى فيها على اليتيوب شافها اكتر من 9 مليون واحد. سوزان بويل الهمت ناس كتير كانو مكسوفيين انهم يبينوا مواهبهم و بتعتبر الهام لناس كتير. لما استضفوها قالت انها متجوزتش لحد دلوقتى , و محدش حبها او اتقدم ليها قبل كدا, وانها بتعيش لوحدها فى قرية صغيره فى اسكوتلاندا و عاطله و مش لاقيه شغل. الالبومها الاول نزل فى نوفمبر 2009 و عمل نجاح كبير.

## اسمع اشهر اغنيه ليها



## لينكات خارجيه

* 

## شوف كمان
* پول پوتس
## مصادر

تصنيف:مواليد 1961
تصنيف:مغنيات بريطانيات
تصنيف:اسكوتلانديين
سامح حسين

**سامح حسين** معروف بشخصية و اسم "رمزى" لدوره فى مسلسل راجل و ست ستات .ممثل مصرى درس فى كلية الحقوق , الاول, وبعدين درس فى كلية الاداب قسم مسرح ،اشتهر بخفة دمه وقدرته على انه يضحك الجمهور .اتولد فى مدينة سوهاج .

## بدايته الحقيقيه

مع ان سامح حسين زى فى ادوار صغيره كتيره فى السينما او فى التلفزيون. بس كانت بدايته الحقيقه فى مسلسل الست كوم راجل وست ستات , اللى قدم فيه دور رمزى , اللى الجمهور حبه جامد و اشتهر جامد و اشتهرت جملته " دوووووووولة...حبيبى", بقى من نجوم الاساسيين فى المسلسل و جت له عروض افلام و مسلسلات كتيره. اول بطوله ليه فى السينما كانت مع احمد مكى فى فيلم اتش دبور

## افلام
[تصغير|يسار|سامح حسين فى سنة [2020 على قناة أون إى]]
* عيش حياتك (2019) فى دور إبراهيم
* الرجل الأخطر (2018) فى دور عمر التهامي
* بث مباشر (2017) فى دور الضابط فارس
* عسل أبيض (2016) فى دور علا مرزوق
* جيران السعد (2014) فى دور سعد السعد
* كلبى دليلى (2013) فى دور مغاوري
* 30 فبراير (2012) فى دور نادر
* إتش دبور (2008) فى دور كلوشة
* الدادة دودى (2008) فى دور عيسوي
* طباخ الريس (2008) فى دور بصلة
* كود 36 (2007) فى دور عاطف
* قصة الحى الشعبى (2006) فى دور سيكا
* لخمة راس (2006) فى دور دبشة
* أريد خلعا (2005) فى دور غفير العمدة الأهبل
* دم الغزال (2005) فى دور سبهللة القهوجي
* فيلم هندى (2003) فى دور حسن الحلاق
* عايز حقى (2003) فى دور سيحا القهوجي
* إوعى وشك (2003) فى دور الصعيدي
* صاحب صاحبه (2002) فى دور زلطة
* رشة جريئة (2001) فى دور العسكري
* جاءنا البيان التالى (2001) فى دور بواب أرملة الدكتور
* الحكاية دول حكاية (1999) فى دور طارق

## مسلسلات

* مسلسل راجل و ست ستات , زى فى كل اجزاء المسلسل معادا الجزء السادس.
* مسلسل الكارتون القبطان عزوز (بطولته) مع انتصار وعبدالله مشرف.
* مسلسل مبروك جالك قلق , مع هانى رمزى و غادة عادل و طلعت زكريا
* مسلسل عبوده ماركه مسجله مع هاله فاخر فى رمضان 2009
* مسلسل اللص والكتاب مع حسن حسنى فى رمضان 2011
* مسلسل حاميها وحراميها فى رمضان 2013

## لينكات برانيه

## مصادر

تصنيف:مواليد 1975
تصنيف:ممثلين مصريين
تصنيف:كوميديانيين مصريين
تصنيف:سوهاجيين
قصر فرساى

250px|thumb|left|قصر فرساى

**قصر فيرساى** (بالفرنساوى *: *'Le château de Versailles*')*، بيعتبر اهم القصور الملكيه فى فرنسا و مكانه فى منطقة فرساى اللى بتبعد حوالى 25 كيلومتر غرب وسط مدينة باريس.

## تاريخ
قصر فيرساى بناه الملك لويس التالتاشر سنة 1624 علشان يكون استراحه فى الريف و بعدين طوره و كبره الملك لويس الاربعتاشر و بعدين نقل مقر الحكم ليه فى سنة 1682 بقى القصر مقر الاقامة الملكيه. فضل القصر مقر للحكم وبقى رمز من رموز الحكم الملكى المطلق فى فرنسا. اخر ملك عاش فيه كان الملك لويس الستاشر و مراته مارى انطوانيت. واتضطروا يسيبوا القصر و ينقلوا مقر الحكومه من القصر لمدينه باريس بعد محاصرة الثوار للقصر فى سنة 1789 بعد قيام الثوره الفرنساويه. بعد ما الثوره خلصت استخدمه ناپوليون بوناپارت .القصر بيعتبر من اجمل القصور اللى اتبنت فى فرنسا.

## صور
thumb|center|800px|

## لينكات برانيه
* الموقع الرسمى 

* 
## مصادر

تصنيف:قصور فرنسا
تصنيف:فرنسا
تصنيف:مواقع التراث العالمى فى فرنسا
جبل موسى

thumb|250px|مكان جبل موسى على الخريطة
**جبل موسى** او "جبل سينا" او "جبل الطور", هو جبل فى فى محافظه جنوب سينا فى مصر. ارتفاعه 2285 متر فوق سطح البحر، اتسمى بجبل موسى عشان النبى موسى كلم ربنا على الجبل دا و استلم الوصايا العشره. الجبل بيعتبر مقدس عند الاديان اليهودية و المسيحية و الاسلام.الجبل بيزوره كل يوم الالاف السياح , و فوق الجبل حتشوف مناظر طبيعيه ما تتوصفش خصوصا فى فترة الشروق و غروب الشمس. مبنى على سفح الجبل الكنيسه الصغيره و جامع صغير.فى الشتا التلج بيشتى على قمة الجبل.

## شوف كمان
* لسته اعلى القمم الجبليه فى العالم
* لسته الدول حسب اعلى القمم الجبليه
## لينكات برانيه

## شوف كمان
* لسته اعلى القمم الجبليه فى العالم
* لسته الدول حسب اعلى القمم الجبليه

## مصادر

تصنيف:جبال مصر
تصنيف:جنوب سينا
تصنيف:سياحه فى مصر
هارودز

200px|thumb| محلات هارودز
right|200px|thumb| هارودز

**هارودز** Harrods اشهر المحلات الضخمةوالفخمه فى لندن فى انجلترا، اشتراه الملياردير المصري محمد الفايد فى سنة 1985 بحوالي 615 مليون جنيه إسترليني.

فى يوم السبت 8 مايو 2010 باع محمد الفايد محلات هارودز لشركة قطر القابضة بمقابل 1.5 مليار جنية استرليني (2.2 مليار دولار) تقريباً.

## شوف
* موقع هارودز
200px|thumb| محلات هارودز

تصنيف:شركات
نطاط الطين

left|thumb|300px|نطاط الطين سمكه عندها قدره انها تتمشى و تعيش على الارض بعيد عن المايه كذا يوم.

**نطاط الطين** (بالانجليزى :Mudskipper) هو نوع من انواع السمك بيتمير بقدرته على المشى على الارض باستعمال الزعنفتين القدمانيتين بتوعه اللى متحورين على شكل رجلين. فيه 6 انواع من نطاط الطين و بينتمو كلهم لعيلة اسمها (Periophthalmidae) و موطنه الاصلى فى المحيط الباسيفيكى و الهندى من اول افريقيا لحد اوستراليا و بولينيزيا. بيعيش فى المستنقعات و على الشواطئ فى مناطق المد و الجزر (Intertidal) و خصوصا فى الحتت اللى فيها طينه و عشان كدا اسمه *نطاط الطين* (Mudskipper).نطاط الطين مطيول و ممكن يوصل طوله لحد 30 سم. زعانفه الورانيه زعانف عاديه زى بتاعة السمك انما زعانفه القدمانيه اتحورت و بتشبه الرجول فى الشكل و فى الوظيفه.بيتميز كمان نطاط الطين بعيونه الكبيره الجاحظه المدوره. نطاط الطين و هو فى المايه بيتنفس من خياشيمه اما و هو على وش الارض فبيتنفس الهوا عن طريق الجلد زيه زى الضفادع و بيتغذى على القشريات و الحيوانات الزغيره التانيه.

تصنيف:سمك
بيترا

**پيترا** او **البترا** ( πέτρα *&nbsp;pétra*, ”صخره“) هى مدينه تاريخيه و اثريّه فى المحافظه الاردنيه ”مَعان“ اللى ليها معمار كهفى و قنوات مايّه. إتأسست فى وقت حوالين القرن الساتت و كانت العاصمه بتاعة النبطيين,
هى رمز للاردن و كمان أكتر مكان بيجذب السياح فى الاردن.
هى موجوده على منحدر جبل هور
فى حوض بين الجبال اللى بيكوّنو الجناح الشرقى بتاع وادى عَرَبه, الوادى الكبير اللى بيعدّى من البحر الميت لحد خليج العقبه. فى 1985 پيترا بقت من اماكن التراث العالمى لليونيسكو.

المكان فضل مش معروف للعالم الغربى لحد 1812, لما Johann Ludwig Burckhardt المستكشف السويسرى عرّفها. John William Burgon وصفها بإنها ”مدينة الورده الحمرا قديمه قد نُص قدم الزمن“ فى sonnet بتاعة جايزة Newdigate. اليونيسكو وصفتها بإنها ”واحده من أكتر الممتلكات الثقافيه القيمه فى الميراث الثقافى بتاع الانسان.“
BBC إختارت پيترا انها تبقى واحده من ”ال40 مكان اللى لازم تشوفهم قبل ما تموت“.

## صور

File:Petra_Jordan_BW_21.JPG|الخزنه
File:Petra_Jordan_BW_36.JPG|الدير

File:RekemInscription.jpg|نقوش Rekem


## لينكات
* 

## مصادر

تصنيف:الاردن
تصنيف:مدن سياحيه
بنك مصر

250 px|left
**بنك مصر** **Banque Misr**, اسسة الاقتصادى المصرى طلعت حرب باشا من 90 سنه فى 13 ابريل سنه 1920.

انشاء البنك فى الفترة من سنة 1920 الى سنة 1960, 26 شركة فى مجالات اقتصادية مختلفة زى الغزل والنسيج والتأمين والنقل والطيران وصناعة السينما

250 px|left
## الشركات التى اسسهاالبنك
* شركة مصر للنقل البري
* شركة مصر للنقل النهري
* شركة مصر للغزل والنسيج بالمحلة الكبرى
* شركات مصر للملاحة البحرية
* مصر لأعمال الاسمنت المسلح
* مصر للصباغة
* مصر للمناجم والمحاجر
* مصر لتجارة وتصنيع الزيوت
* مصر للمستحضرات الطبية
* مصر للألبان والتغذية
* مصر للكيمياويات
* مصر للفنادق
* مصر للتأمين
* مصر للطيران
* شركة بيع المصنوعات المصريه
* شركة مصر للتمثيل والسينما "أستديو مصر"

200 px|left

## اعضاء مجلس الادارة الاول
* احمد مدحت يكن باشا
* يوسف اصلان قطاوى باشا
* طلعت حرب باشا
* عبد العظيم المصرى بك
* الدكتور فؤاد سلطان
* على ماهر بك
* يوسف شيكوريل
* عبد الحميد السيوفى أفندي
* عباس بسيونى الخطيب أفندي

thumb|250px|left|بنك مصر الفرع الرئيسى

## وحاليا بيساهم البنك فى 180 مشروع
* - 10 بنوك مشتركه
* - 38مشروع صناعي
* -21 مشروع سياحي
* -22 مشروع سكني
* -15 مشروع زراعى و غذائي
* -24 مشروع مالي
* - 19 مشروع خدمي
* -12 مشروع فى مجال تكنولوجيا المعلومات و الاتصالات
* مجموعة د. احمد بهجت
* اثنين من اكبر صناديق الاستثمار فى مصر

تصنيف:بنوك مصريه
تصنيف:شركات مصريه
تصنيف:شركات
تصنيف:مبانى القاهرة
جماعة الامه القبطيه

200px|thumb|left|'''ابراهيم فهمى هلال'''
**جماعة الامه القبطيه** اسسها المحامى ابراهيم فهمى هلال فى 11 سبتمبر سنه 1952، عشان تحمى حقوق الاقباط. مقر الجمعيه كان فى حى الفجاله فى القاهره، حكم القضاء المصرى بطلب من الحكومه بحل الجماعة فى ابريل 1954.
* خطفت جماعة الامه القبطيه يوساب التانى (بابا اسكندريه) من الكاتدرائية المرقسية فى كلوت بك وعزلته من منصبه كاحتجاج على تردى اوضاع كنيسة اسكندريه المصريه الارتودوكسيه

## شعارها
الله ربنا، ومصر وطننا، والإنجيل شريعتنا، والصليب علامتنا، والقبطية لغتنا، والشهادة فى سبيل المسيح غايتنا

## قانون تأسيسها
* إصلاح شئون الكنيسة القبطيه
* تقديم المساعدة للمحتاجين
* نشر تعاليم الكتاب المقدس والتمسك بجميع أحكامه
* تعليم اللغه القبطية والتاريخ القبطى
* التمسك بعادات وتقاليد الأقباط
* توجية الشباب القبطى فى حياته والإهتمام بالنواحى الروحيه والعلميه والرياضيه
* اصدار جرانيل يوميه وإسبوعيه وشهريه تكون المنبر القوى للدفاع عن الامه القبطية
* الإهتمام برعاية الأقباط فى مصر و الخارج
* انشاء دار كبيره تتسمّى المركز الرئيسى للجماعه وسط القاهره
* العمل على إحترام الكرسى الباباوى وتكريمه

## لينكات خارجيه
* حوار مع ابراهيم هلال مؤسس جماعة «الامة القبطية» 
* ابراهيم هلال مؤسس جماعة «الامة القبطية» يواصل فتح ملفاته  

تصنيف:جماعات قبطيه
تصنيف:تاريخ مصر القبطيه
ابراهيم فهمى هلال

200px|thumb|left|ابراهيم فهمى هلال
**ابراهيم فهمى هلال** (ولد فى 10 نوفمبر 1933 فى حى الفجالة، القاهره) هو استاذ فى جامعة باريس و استاذ القانون المصرى القديم. اسس جماعه الامه القبطيه فى 11 سبتمبر سنة 1952. أخد ليسانس حقوق، من كلية الحقوق فى جامعة فؤاد الاول. أخد دكتوراه الدولة فى مادة القانون المصرى القديم، جامعة باريس سنة 1978. أخد دكتوراه الدولة الثَانية عن الاصول الفرعونية فى الجواز المصرى، جامعة باريس سنة 1995.

## لينكات خارجيه
* حوار مع ابراهيم هلال مؤسس جماعة «الامة القبطية» 
* ابراهيم هلال مؤسس جماعة «الامة القبطية» يواصل فتح ملفاته  
* جماعه الامه القبطيه

تصنيف:مواليد 1933
تصنيف:قانونيين مصريين
تصنيف:مصرولوجيين مصريين
تصنيف:اقباط
بنجوين

تصغير|200بك|يسار

**بنجوين ([[كوردى|كردى]]: پێنجوێن)** هى مدينة عراقيه تقع فى اقليم كردستان العراق بمحافظة السليمانيه.

## لنكات برانيه

تصنيف:مدن العراق
اغنية الكوكايين

**[[اشمعنا يا نخ الكوكايين كخ]] ** اغنيه مصريه الفها بديع خيرى و لحنها سيد درويش و غنتها منيره المهديه .



## كلمات

اشمعنا يا نخ

الكوكايين كخ

دا اكل المخ

هلكنا اعمله علا غيرنا

رايح لى تطخ

و جاى تبخ

شطب

هوا انتا شريكنا حتا ف مناخيرنا

ايش عرفك انتا يا بلبل

المدعوئه دى بخنفتها

بتكلفنى كوكايين كام ف ليلتها

ياما راح اناطير جواها

م الأزايز إياها

صحه ما صحه

ها ها ها

راحت مورتوم

العايز اهبل يا خواجه زنفل

يروح ابو زعبل

و أبوها عشان تنشيئه

و لا خمسه جرام و لا عشره جرام بيأضو أخوك

دا انا اشطب علا ميت فابريئه

مش غايته الجيب ها ينفض
 
إيه يعنى

و المخ ها يأكسد

إيه يعنى

نشمه ابيض .. يطلع اسود

ياما حكما و اجزجيه

ياما حانوتيه و طربيه

بئو اغنيا

علا حس الكوكايينجيه

إيه إيه إيه شوف الدنيا

.....

ما بئينا صمون بكمون عميون

تيريرام بيريرام

يا افندى البيجى بيجى بيجى

م السما احنا وئعنا لك

و انتى استلقتينا

يا مصلحة الجمارك

الحئينا تفليته ورا تفليته

هنموت بيها و عينيا

و اخرتها تربتيتى تيتى

خدينى يامه

ع العباسيه

خدينى يامه

ع العباسيه

دى مناخيرى

طولت شويه

دي مناخيرى

طولت شويه

## لينكات برانيه
* يوتيوب منيره المهديه اشمعنا يا نخ الكوكايين كخ

https://m.youtube.com/watch?v=6JHBoa_N02k


## مصادر

تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى
حلوين من يومنا والله

**حلوين من يومنا والله**

## كلماتها
حلوين من يومنا والله وقلوبنا كويسة

وبقدم أحلى فرحة ومعاها ميت مسا

ياليل طول شوية ... ع الصحبة الحلوة ديه

الغالى علينا غالى ... ولا عمرة بيتنسى

حلوين من يومنا والله والله وقلوبنا كويسة

ياليل ابعت سلامى للناس الطيبة

فكرهم بالمحبة و بأيام الصبا

وابدر أفراحى غنوة ..يجعل ايامنا حلوة

وتعيش الفرحة دايم فى قلوبنا قريبة

ياليل طول شوية ع الصحبة الحلوة ديه

دا الغالى علينا غالى..ولاعمره بيتنسى

الكلمة الحلوة دايم بتجمع شملنا

والشوق يجمع ما بينا والحب يضمنا

ابدر افراحى غنوة يجعل ايامنا حلوة

وتعيش الفرحة دايم فى قلوبنا قريبة

ياليل طول شوية ع الصحبة الحلوة ديه

دا الغالى علينا غالى... ولاعمره بيتنسى

حلوين من يومنا والله وقلوبنا كويسة

وبقدم أحلى فرحة ومعاها ميت مسا

ياليل طول شوية ... ع الصحبة الحلوة ديه

الغالى علينا غالى ... ولا عمرة بيتنسى

حلوين من يومنا والله والله وقلوبنا كويسة



تصنيف:اغانى سيد مكاوى
تصنيف:اغانى باللغه المصريه
تصنيف:كلمات اغانى
ياللى تحب الفن وغاوى

## كلمات
ياللي تحب الفن وغاوي

خد تذكرتك وادخل شوف

فرقة عزت الالاتى

استاذ الفن المعروف

على كيفك روايات تراجيديا

تخرج تعصر فى المناديل

وتاريخي وعصري وكوميديا

ومواعظ مالهمش مثيل

واغاني اماني وحب
 
وبنات ترقص هيلا هوب

ومناظر حاجه جميله

ولمون بقرش ساغ الشوب

ياللي تحب الفن

تعا شوف عنتر تعا شوف عبله

شوف قصة روميو وجولييت

روايات صيتها زي الطبله

وخصوصا صنف الوبريت

مسرح مطرح ما يحط

الفن يفط ينط

اتفضل خش اتفرج
 
شوف لعب الفار والقط

ياللي تحب الفن


## شوف كمان

تصنيف:اغانى سيد مكاوى
تصنيف:اغانى باللغه المصريه
تصنيف:كلمات اغانى
ياحلاوة الدنيا ياحلاوه

**يا حلاوة الدنيا**
## كلمات الأغنية

يا حلاوة الدنيا يا حلاوه
 
يا حلولو يا حلاوه ..

حلاوتها لما تصفى لي

أنا وإنتوا واللي في بالي

يبقالي ود مرغوبي

وكفاية وجه محبوبي

والباقي كلو يتساوى

يا حلاوة الدنيا يا حلاوه

يا حلولو يا حلاوه
 
وما دام الدنيا ماهيش دايمه

وقيامه على العالم قايمه ..

حلوها وافرحوا بيها
 
والطيب اعملوه فيها ..
  
أحباب والأنس يجمعنا

لا فراق ولا غدر ولا عداوه ..

يا حلاوة الدنيا يا حلاوة يا حلولو يا حلاوه

خلوها حلوة يا بنات

خلوها حلوة يا جدعان ..

املوها سرور وإبتسامات

تلقوها جنة رضوان

وتدومي علينا يا حلاوه

فوقنا وحوالينا يا حلاوه

حولنا وحوالينا

آه واللي يحبونا يا حلاوه
 
واللي ويانا يا حلاوه

آه وتدومي علينا يا حلاوه

فوقنا وحولينا يا حلاوه

آه واللي يحبونا يا حلاوه
 
واحنا وأهالينا يا حلاوه

يا حلاوة يا حلاوة يا حلاوه
 
يا حلاوة الدنيا يا حلاوه يا حلولو يا حلاوه



تصنيف:اغانى سيد مكاوى
تصنيف:اغانى باللغه المصريه
تصنيف:كلمات اغانى
هاتجن ياريت يا اخواننا مارحتش لندن وللا پاريس

100 px|thumb|'''بيرم التونسى'''

## كلمات

هاتجن ياريت يا اخواننا

مارحتش لندن وللا پاريز

دى بلاد تمدين

و نضافه و ذوق و لطافه

و حاجه تغيظ

.....

مالاقيتش جدع متعافى و حافى

و ماشى يقشر خص

ولا شحط مشمرخ افندى

معاه عود خلفه

و نازل مص

ولا لب اسمر و سودانى و حمص

و انزل يا تقزقيز

هاتجن ياريت يا اخواننا

مارحتش لندن وللا پاريز

.....

ولا عركه فى نص الليل

دايره بالحيل

و ساحبها پوليس

قدامها جدع متجرجر

وشه معور

قال ايه دا عريس

و الخلق ماهى بتتجوز

و اشمعنا احنا مفيش تمييز

هاتجن ياريت يا اخواننا

مارحتش لندن وللا پاريز

.....

ولا واحده فى وش الفجر

تبرطع ماليه الدنيا صوات

قال ايه

جوز خالتى ام احمد

سلفة اخوها السيد مات

سبحانك ماعظم شأنك

ولله الموت

دا مفيد و لذيذ

هاتجن ياريت يا اخواننا

مارحتش لندن ولا پاريز

.....

ولا واحد طالع يجرى

و واحد تانى بيجرى وراه

و يقول هاهع حصلتك

يا ابن اللى ابصر ايه عاملاه

لا الشارع غيط يا جماعه

ولا احنا بداره

ولا احنا معيز

هاتجن ياريت يا اخوانا

مارحتش لندن ولا پاريز

.....

ولا واحد بيبيع حاجه

يقول بريال و تاخدها بصاغ

يا اخوانا دى لحد الابره

تاخدها بدوشه و قلب دماغ

هاتجن ياريت يا خوانتا ما رحتش لندن وللا پاريز

.....

و الداهيه ان احنا الاشوه و نكته

و فالحين فى التأويز

حلفان و عراك و مناهده

و يمكن ضرب كفوف يا حفيظ

هاتجن ياريت يا اخوانا

مارحتش لندن وللا پاريز

.....

هاتجن ياريت ياخواننا

مارحتش لندن وللا پاريز

دى بلاد تمدين

و نضافه و ذوق و لطافه

و حاجه تغيظ

## مصادر

تصنيف:اغانى باللغه المصريه
تصنيف:كلمات اغانى
يأهل المغنى دماغنا وجعنا

**[[يا اهل المغنا دماغنا وجعنا]] ** اغنيه مصريه الفها بيرم التونسى و لحنها و غناها زكريا احمد



## كلمات

يا اهل المغنا دماغنا وجعنا

دقيقه سكوت لله

دا  احنا شبعنا كلام ماله معنا

يا ليل و يا عين ويا آه

.....

طلعت موضه غصون و بلابل

شابط فيها حزين

شاكى و باكى و قال موش عارف

يشكى و يبكى لمين

و اللى جابت له الداء و الكافيه

طرشه ماهيش سامعاه

يا اهل المغنا دماغنا وجعنا

دقيقه سكوت لله

.....

ردى عليه يا طيور بينادى

وارمى له الجناجين

و انت كمان يا وابور الوادى

قول له رايح علا فين

قول له اياك يرتاح يا وابوره

و يريحنا معاه

يا اهل المغنا دماغنا وجعنا

دقيقه سكوت لله

.....

كل جدع فرحان بشبابه

يقول فى عنيه دموع

ياللى جلبتى شقاه و عذابه

حللى لنـا الموضوع

طالع نازل يلقا عوازل

واقفه بتستناه

يا اهل المغنا دماغنا وجعنا

دقيقه سكوت لله

.....

حافظين عشره اتناشر كلمه

نقل من الجورنال

شوق و حنين و امل و امانـى

و صد و تيه و دلال

و اللى اتعاد ينزاد يا اخواننا

و ليل و نهار هوّاه

يا اهل المغنا دماغنا وجعنـا

دقيقه ســكوت لله

## شوف كمان
## مصادر

تصنيف:اغانى باللغه المصريه
تصنيف:كلمات اغانى
ام اسماعيل

**ام اسماعيل** اغنيه مصريه الفها بديع خيرى و لحنها سيد درويش و غنتها حياه صبرى سنة 1919

150px|left|بديع خيرى

 


## كلمات

ياحلاوة ام اسماعيل فى وسط عيالها
 
زى النجفه عماله تلعلط فى جمـالها

.....

تحلب جاموسـتها حلاوة كتاكـيتها

ع الملوخيه يختى عليها و علا بطـتها

بنات البندر دول آه فى البيت ان دى ترواه

يكفانا اللى شفناه من فات قديمه تاه

يا ناس يا ناس ادوب انا

يا ناس يا ناس ادوب انا
 
خلاص انا حبيت

.....

ياحلاوة ام اسماعيل فى وسط عيالها

زى النجفه عماله تلعلط فى جمالها

.....

قسمه و مكتوبه توبه من الـنوبه

لو يقطعو رقبتى ماخدش غير زنوبه
 
مانمدش رجلينا ليه علا اد لحافنا يا بيه
 
دا المصرى ماراحش عليه القوت من كف إيديه
 
اللا نهار ما مدنوه خللوه نسى عوايد ابوه
 
و صبح يقول ياريت ياريت

.....

با حلاوة ام اسماعيل فى وسط عيالها
 
زى النجفه عماله تلعلط فى جمالها

## لينكات برانيه

* يوتيوب ياحلاوة ام اسماعيل فى وسط عيالها

https://m.youtube.com/watch?v=y0eXLtx7ifc


## مصادر

تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى
كركشنجى دبح

**كركشنجى دبح **



## كلمات
كركشنجى دبح كبشه

يا محلا مرئة لحم كبشه

عكشه فركش

نكشه طنش

الشه ائلش

.....

و سبع سلاطين استسلطناهم

من عند المستسلطنين

تئدر يا مسلطن يا مستسلطن تستسلطن لنا سبع سلاطين

زى ما استسلطناهم  من عند المستسلطنين

.....

كركشنجى دبح كبشه

يا محلا مرئة لحم كبشه

عكشه فركش

نكشه طنش

الشه إئلش

.....

و سبع دبابيس استدبسناهم

من عند المستدبسين

تقدر يا مدبس يا مستدبس تستدبس لنا سبع دبابيس

زى ما استدبسناهم من عند المستدبسين

كركشنجى دبح كبشه

يا محلا مرئة لحم كبشه

عكشه فركش

نكشه طنش

الشه  إئلش

.....

و سبع لحاليح استلحلحناهم

من عند المستلحلحين

تئدر يا ملحلح يا مستلحلح

تستلحلح لنا سبع لحاليح

زى ما استلحلحناهم من عند المستلحلحين

.....

كركشنجى دبح كبشه

يا محلا مرئة لحم كبشه

عكشه فركش

نكشه طنش

الشه ما تئلش


## شوف كمان

## مصادر

تصنيف:اغانى باللغه المصريه
تصنيف:كلمات اغانى
جيرالد فورد

چيرالد فورد (*Gerald Ford*) (14 يوليه 1913 - 26 ديسمبر 2006). كان ­الرئيس ال38 لامريكا و محامى و عضو مجلس النواب . اتولد فى اوماها بولاية نبراسكا ، اترشح للرئاسه من الحزب الجمهورى فى امريكا. مسك الحكم بعد فضيحة ووترجيت و استقاله ريتشارد نيكسون قبل ما يمسك الحكم عينه ريتشارد نيكسون نائب رئيس ليه. و بعد استقالة نيكسون و فضيحة ووترجيت استعمل كل صلاحياته عشان يقدم عفو لكل الجرايم اللى نيكسون عملها. حكم امريكا من 1974 لحد 1977 وقت ما خسر الانتخابات ادام چيمى كارتر مرشح الحزب الديموقراطى فى امريكا بفرق 2% من الاصوات. بيعتبروه اطول رئيس امريكانى عاش لفتره كبيره، مات و هو عنده 93 سنة و 165 يوم.
## مصادر

تصنيف:مواليد 1913
تصنيف:وفيات 2006
چيرالد فورد
تصنيف:نائب ريس امريكا
تصنيف:عسكريين امريكان
تصنيف:محامين امريكان
تصنيف:ماسونيين
تصنيف:شخصيات الحزب الجمهورى الامريكى
تصنيف:دارسين فى جامعة هارفارد
تصنيف:دارسين فى جامعة كولومبيا
سلام

**السلام** بتبقى حالة هدؤء و غياب الحروب و المشاكل. فى السياسه بيستخدم المصطلح بيتقال لما مش بيبقى على اختلاف الاحزاب و النزاع عن السلطه او اعمال عنف او حروب لفتره. وجود السلام مش معناه ان الوضع كويس بين الشعوب او الافراد , بس مش بيبقى فيه عنف او ازمه. السلام ساعات بيتفسر على انه حالة من حالات التعايش السلمى بين طرفيين مختلفيين. كمان بتستخدم الكلمة زى فى المصرى و العربى كتحيه بين الناس.

تصنيف:مصطلحات
مجزرة الكرنتينا

**مجزرة الكرنتينا** هى مجزرة حصلت فى 18 يناير 1976 . فى اول الحرب الاهليه اللبنانيه, وراح ضحيتها حوالى 1000 فلسطينى ولبنانى بعد هجوم عملته ميليشيات الكتايب و نمور الاحرار و حراس الارز على منطقه الكرنتينا - المسلخ. كانت المنطقه بيعيش فيها حوالى 30,000 واحد , و كانت تحت سيطرة منظمة التحرير الفلسطينيه. وبعديها اترد على المجزره دى بعد يومين و قامت قوات مشتركه من الفلسطينيين وميليشيات الحركه الوطنيه اللبنانيه بعديها بيومين بمجزرة الدامور.

تصنيف:مدابح
تصنيف:الحرب الاهليه اللبنانيه
تصنيف:عنف
المدرسه التوفيقيه الثانويه

تصغير|350بك|صورة قديمة لمدرسة التوفيقية
مدرسه التوفيقيه الثانويه. مدرسه مشهوره فى مصر اتخرج منها مشاهير كتير زى طلعت حرب باشا و اكتر من رئيس وزراه لمصر. فى الاساس بناه محمد سعيد باشا فى سنة 1855 عشان تكون استراحه ليه, و بعدين فى ابريل سنة 1876 حوله الخديوى اسماعيل كقصر ضيافه لكبار الزوار, نزل فيه وفود و امراه زى السلطان العثمانى عبد العزيز و امير مكه الشريف عبد الله و غيرهم, بس الخديوى توفيق اتنزل على القصر و اده لنظارة المعارف (وزارة التعليم) فى سنة 1881, اللى حولتها لمدرسه و كاتبوا فى ظاهر قبة القصر العباره دى : *"وما توفيقي الا بالله ، طلب الادب أولى من طلب الذهب ، فكانتا بشيرًا بما سيكون لهذه الدار من التوفيق فى تخريج عدد وافر من ابناء الامة النابهين"*. فى سنة 1916 طلب السطان حسين كامل بتسميه المدرسه التوفيقيه تخلد لذكرى اخوه الخديوى توفيق.كان اول مدير للمدرسه بريطانى اسمه السيد موجيل بك , و مسك الاداره من سبتمبر 1881 لحد نوفمبر 1855, وقتها المدرسه كان فيها 29 طالب

## اشهر خرجيين المدرسه

اتخرج من المدرسه مشاهير كتير منهم:

* طلعت حرب باشا (ابو الاقتصاد المصرى)
* عبد الخالق ثروت باشا ( رئيس الوزراه)
* عبد الفتاح يحيى ( رئيس الوزراه)
* محمد محمود( رئيس الوزراه)
* نجيب محفوظ(من اشهر دكاتره امراض النسه و الولاده فى مصر)
* الشاعر ابرهيم ناجى
* د. احمد زكى ( رئيس جامعه القاهرة الأسبق)
* عماد حمدى
* جمال حمدان
* احمد مصباح
* حسن طارق سعيد

تصنيف:مدارس مصريه
1465

## مواليد
* السلطان سليم الاول ( Selim I Yavuz، *الشجاع*) (اتولد: يوم 10 اكتوبر 1465 – مات: يوم 22 سبتمبر،1520) كان سلطان الامبراطوريه العثمانيه بين 1512 - 1520، فى عهده احتل العثمانيين بلاد الشام و الحجاز و مصر و ضموها لامبرطوريتهم. و كان اول سلطان عثمانى ادا نفسه لقب الخليفه .

## مصادر

1465
الصحابه

**الصحابه** هو لقب بيتقال على للى امنوا و عصروا و صاحبوا نبى الاسلام محمد. اصل الكلمة بالعربى معناها اللى صاحبوا و لازموا النبى محمد و ساعات بتستخدم لوصف عاصر و امن بالنبى, بس اغلب الوقت اللقب دا بيستخدم لوصف مجموعه معينه من اللى عاصروا النبى و فى تعريف العلما ان الصحابى هو اللى عاصر النبى محمد و آ من به ولو لساعة, الصحابه امنوا بالاسلام و نشروه و بشروا بيه و بالنبى محمد و دافعوا عن النبى, وحكموا بعده فى فتره بتسمى بعهد الخلفاء الراشدين اللى حكم فيها اربع من الصحابه المشهوريين او الصحابه الكبار اللى هما ابو بكر الصديق و عمر بن الخطاب و عثمان بن عفان و على بن ابى طالب. فيه صحابه بيعتبروا اعلى بيته من صحابه تانيين او مختلفيين انهم يعتبروا صحابه ولا لاء, او بيعتبروا صحابه من درجة اقل, زى معاويه بن ابى سفيان و ابو سفيان و غيرهم, و فى صحابه بيعتبروا اقدس من صاحبه تانيين عند طوايف مسلمه تانيه, زى الشيعه و على بن ابى طالب,وفى صحابة العشره المبشرين بالجنة و منهم الخلفا الراشديين الصحابه كان ليهم جهد كبير فى رواية الحديث النبوى اللى جمعوه, و ليهم الفضل برضه ان القرأن اتجمع لنسخة موحده و بقى مكتوب. المسلميين بيكرمهوم و بيضيفوا عباره *"رضى الله عنه"* بعد اسمهم
وفى اعتقاد المسلمين هم احسن الناس بعد الرسل والانبيا وافضل القرون زى ما قال النبى محمد ”خير القرون قرنى ثماللى يلونهم ثماللى يلونهم“.

## اشهر الصحابه

ابو بكر الصديق · ابو الدرداء الأنصارى · ابو ذر الغفارى · ابو سعيد الخدرى · ابو عبيدة عامر بن الجراح · ابو موسى الأشعرى · ابو هريره · الأرقم بن ابى الأرقم · المقداد بن الاسود · عمرو بن معد يكرب · الأشعث بن قيس · اسامة بن زيد بن حارثة · اسعد بن زرارة · أنس بن مالك · البراء بن مالك · الطفيل بن عمرو الدوسى · بلال بن رباح · ثابت بن الدحداح · جعفر بن ابى طالب · حذيفة بن اليمان · حسان بن ثابت · الحسن بن على · الحسين بن على · حمزة بن عبد المطلب · خالد بن سعيد · خالد بن الوليد · الزبير بن العوام · زيد بن ثابت · زيد بن حارثة · سعد بن ابى وقاص · سعد بن عبادة · سعد بن معاذ · سعيد بن زيد · سلمان الفارسى · سهيل بن عمرو · صهيب الرومى · طلحة بن عبيد الله · عبادة بن الصامت · العباس بن عبد المطلب · عبد الرحمن بن عوف · عبد الله بن رواحة · عبدالله بن الزبير · عبد الله بن عباس · عبد الله بن عمر بن الخطاب · عبد الله بن مسعود · عثمان بن عفان · عثمان بن مظعون · على بن ابى طالب · عمار بن ياسر · عمر بن الخطاب · عمرو بن الجموح · عمرو بن العاص · كعب بن مالك · محمد بن مسلمة · مصعب بن عمير · معاذ بن جبل · معيقيب بن ابى فاطمة الدوسى · معاوية بن أبى سفيان

تصنيف:اسلام
تصنيف:صحابه
العشره المبشرين بالجنه

تصغير|200بك|يسار

**العشره المبشرين بالجنه** دا مصطلح بيوصف عشره من الصحابه بشرهم النبى محمد  بدخول الجنه, بحسب اهل السنه و الجماعه, الصحابه دول هما اكتر الصحابه المشهوريين و المعروفيين و فيهم اللى اتعرفوا بعد كدا بـ الخلفاء الراشدين.

## الرأى السنّى

بالاستناد للروايات , المسلمين اللى على مذهب اهل السنة و الجماعة بيحطوا عشر اشخاص بيؤمنوا انهم إتوعدو بالجنه و هما عايشين. اول 4 منهم معروفين بإسم ”الراشدين“ (الخلفاء الراشدين). و بيعتمدوا على أحديث زى الحديث اللى رواه عبد الرحمن بن عوف:

"عن النبى أنه قال: «**[[ابو بكر]] فى الجنة، و[[عمر بن الخطاب|عمر]] فى الجنة، و[[عثمان بن عفان|عثمان]] فى الجنة، و[[على بن ابى طالب|على]] فى الجنة، و [[طلحة بن عبيد الله|طلحة]] فى الجنة، و [[الزبير بن العوام|الزبير]] فى الجنة، و [[عبد الرحمن بن عوف]] فى الجنة، و [[سعد بن ابى وقاص]] فى الجنة، و [[سعيد بن زيد]] فى الجنة و [[ابو عبيدة بن الجراح]] فى الجنة**»"

## الرأى الشيعى

الشيعه مش مؤمنين بالمفهوم ده و استنتجوا ان الفكره إتبنت على احاديث متفبركه وقت العصر الاموى, إتزورت عشان اسباب سياسيه عشان تعلّى خصوم اهل البيت.
على اى حال, فى مقابل الكلام ده, ”على بن ابى طالب رضى الله عنه“, اول امام لأهل البيت, فى الحقيقه, إتذكر فى الليسته, و من كده زى ما ممكن بيقول عكس الرأى ده.

## البحث التاريخى

الباحثين فى التاريخ زى حسن المالكى و غيره ، بينفوا رواية العشرة المبشرين بالجنة و بيقولوا انها لسته للعشره المرشحين للخلافه ، لانها لسته عنصريه و خياليه اختصرت الجنه للرجاله من غير الستات ، و لقبيلة قريش من غير باقى الصحابه من قبايل تانيه.

## المصادر

تصنيف:اسلام
تصنيف:صحابه
تصنيف:العشره المبشرين بالجنة
حنيفية

تصغير|200بك|يسار
**الحنيفية** هو الاعتقاد ان مفيش غير خالق واحد للكون (موحّدين), وان الخالق دا واحد ملوش شريك ولا حد زيه. وان كل العبادات و الصلاه ليه لوحده و ان الخالق بعت رسل من عنده عشان يهدى الناس و يجرعهم لعبادته وحده.اول واحد كان على الدين دا كان ابراهيم. العقائد اليهودية والمسيحية والاسلامية بتتسمّى **الديانات الابراهيمية**, بتعتبر تطور و تغيرات فى الشريعه بتاعة الحنيفية. اساس العقيده فى الديانات التالته السماويه واحد, بس الشريعه و تفصيل اكتر فى العقيده هى الخلاف الوحيد اللى بينهم

تصنيف:اديان
ديانات ابراهيميه

[thumb|left|رموز الديانات الابراهيميه: الاسلام بيمثله رسم لاسم الاله ([الله) (فوق), المسيحيه بيمثلها الصليب (شمال), واليهوديه بتمثلها نجمة داود (يمين).]]

**الديانات الابراهيمية** هيا ديانات توحيديه بتتشارك بتوحيد إله واحد, و بيرجع اصلها المشترك لشخص اسمه ابراهيم. فيه اختلاف بين معتنقين الديانات حولين اللى ممكن اعتباره دين ابراهيمى, المصطلح بيشير لـ اليهوديه و‌ المسيحيه و‌ الاسلام فى الغالب بالاضافه لاديان و طوايف تانيه بتتصنف ساعات اديان ابراهيميه زى المندائيه و‌ السامريه و‌ الدرزيه و‌ البابيه و‌ البهائيه و المورمونيه و‌ الراستافاريه.

اتباع الديانات دى كلها متأثره بدين ابراهيم. اللى هوا الحنيفية. بـ وحدانيه الاله, و انه بعت انبيا و رسل للبشر عشان يعبدوه لوحده, اغلب الانبيا دول بيعتبرو من نسل ابراهيم. بيعتبر اتباع الديانات الابراهيميه بغض النظر عن انهم يهود مسيحيين مسلميين او غيرهم, بيمثلو حوالى 53% من سكان العالم.
## الاديان الابراهيميه
*اليهوديه 
*المسيحيه 
*الاسلام
*اديان تانيه:
*المندائيه 
*السامريه 
*الدرزيه 
*البابيه 
*البهائيه 
*المورمونيه 
*الراستافاريه

## لينكات برانيه

## مصادر

ديانات ابراهيميه
تصنيف:توحيديه
تصنيف:ديانات توحيديه
الروح القدس

thumb|180px| الروح القدس
**الروح القدس** هو كيان مقدس اجمعت عليه كل الديانات الابراهيميه. و لو حصل اختلاف على تعريفه.

## الروح القدس فى اليهوديه

الروح القدس فى اليهوديه مختلف عن المسيحيه, ومتفق مع الاسلام. فى ان الروح القدس هو الوحى اللى بينزل على الأنبياء و الرسل من عند الله و انه عنده مكانه خاصه بينه و بين بقيه الملايكه.

## الروح القدس فى المسيحيه

الروح القدس عند اغلب الطوايف المسيحيه هو اقنوم من اقانيم الله الواحد مع اقنوم الله و اقنوم الابن فى التالوت و ان الروح القدس بيساعد المؤمن فى صلاته, فالمؤمن لما بيبقى متصل بربنا فى الصلاه بيبقى مملؤا من الروح القدس.

هو من اقانيم اللاهوت التلاته و له شوية اسماء فى الكتاب المقدس منها :
روح الله ( 1كورنثوس 16:3 )
 
روح الهنا ( 1كورنثوس 11:6)

روح الاب ( متى20:10 )

روح الرب ( اشعياء 2:11 )

روح السيد الرب ( اشعياء 1:61 )

روح ابن الله ( غلاطيه 6:4 )

روح المسيح ( روميه 9:8 )

روح يسوع المسيح ( فيلبى 19:1 )

الروح القدس ( لوقا 35:1 )

روح الله القدوس ( افسس 30:4 )

روح الموعد القدوس (افسس 13:1 )

روح القداسة ( روميه 4:1 )

روح الحق ( يوحنا 17:14 )

روح الحكمة والفهم، روح المشورة والقوة، روح المعرفة ومخافة الرب (اشعياء2:11)

روح الحياة ( روميه 2:8 )
----

وقد امتلا التلاميذ بالروح القدس يوم الخمسين الذى اعطاهم ان يتكلموا بالسنة اخرى ( لغات اخرى )

ولقد تكلم المسيح كثيرا عن الروح القدس . و منها ما قاله للتلاميذ : لكنكم ستنالون قوة متى حل الروح القدس عليكم وتكونون لى شهودا فى اورشليم و فى كل اليهودية والسامرة والى اقصى الارض ( اعمال الرسل 1 : 8 )

## الروح القدس فى الاسلام

الاسلام متفق مع راى اليهوديه فى الروح القدس, و مختلف مع المسيحيه, فى ان الروح القدس هو الوحى اللى ينزل على الانبياء و الرُّسل من عند ربنا و له مكانه كبيره و مختلفه عن باقى المخلوقات التابعه لربنا. المسلميين بيحددوا انه الملاك جبريل و انه عنده مكانه خاصه بينه و بين بقيه الملائكه. الملاك جبريل اعظم و مكانته اعلى من بقيه الملائكه فالقران يذكر مكانته فى اكتر من اية مثل:

* 
* فى سورة القدر 
*  [الاسراء: 85].
* 

المسلمين يؤمنون ايضاً ان الروح القدس له مهمات ربنا امره بيها غير الوحى للانبياء و الرسل و مساعدته ليهم زى ما اتذكر فى الاية ("واتينا عيسى ابن مريم البينات وايدناه بروح القدس"), بس تاييد الله بالروح القدس مش للمسيح بس و انما لرسل و انبيا تانيين زى النبى داود و الرسول محمد. المسلمين مؤمنيين و متفقيين مع المسيحيه ان الروح القدس بيساعد المؤمن فى صلاته و فى حياته, فالمؤمن لما بيبقى متصل بربنا فى الصلاه بيبقى مملؤا من الروح القدس.

تصنيف:ديانات ابراهيميه
تصنيف:يهوديه
تصنيف:مسيحيه
تصنيف:اسلام
بابا الفاتيكان

thumb|شعار البابويه الكاتوليكيه

**بابا الڤاتيكان** او **بابا روما** او **بابا الكاتوليك** ، او **بابا اللاتين** ، او **بطريرك الكنيسه الكاتوليكيه**. البابويه بتعتبر اعلى سلطه فى كنيسة الروم الكاتوليك. البابا بيبقى اسقف روما و رئيس الكنيسه و خليفة القديس بطرس راس الكنيسه الكاتوليكيه. الفاتيكان. روما. بتبقى مقر البابا. كنيسة الروم الكاتوليك فيها 266 بابا, بابا الفاتيكان دلوقتى هو فرانسيسكو الاولانى و رقم 266 على الكرسى البابوى.

المؤرخ المصرى ابن العميد وضح فى تأريخه إن لقب " البابا " ، معناه " ابو الأباء " و انه استخدم لأول مره فى مصر لتمييز البطرك ، بعدين اللقب اتنقل من مصر لروما.

## شوف كمان
* الكرسى البابوى
* ليستة باباوات الكنيسه الكاتوليكيه
* عيلة مالكه

تصنيف:باباوات كاتوليك
تصنيف:كنيسة الروم الكاتوليك
محاسبه ماليه

تصغير|200بك|يسار

المحاسبة المالية(بالانجليزى: Financial accountancy)، هى واحدا من فروع المحاسبه. المحاسبه الماليه بتتخصص فى تسجيل و تصنيف و تلخيص و تفسير المعلومات الماليه اللى بتخص الشركات المساهمه العامه , و المعلومات دى بتكون متوفرة للكل و خصوصا للمستثميرين و المورديين و البنوك و الضرايب و للناس اللى خارج الشركه. المحاسبه الماليه عكس ال محاسبه الاداريه , اللى بتبقى مخصوصه لمدير الشركه و العماليين فيها بس.

تصنيف:محاسبه
منصوره يا ثورة احرار

منصوره يا ثورة احرار
  
## كلمات
منصوره يا ثروة أحرار

منصوره ع الاستعمار

مهما دبر ربنا اكبر

ولا تحرقش المؤمن نار
 
منصوره يا ثورة أحرار

بثورة يوليه ثوره قويه قوتها روحها المصريه

من ايامنا من أحلامنا من اشواقنا للحريه

وإحنا الثورة والثوار منصوره يا ثورة احرار

## شوف كمان

ليستة اغانى ام كلثوم

تصنيف:اغانى باللغه المصريه
تصنيف:اغانى ام كلثوم
تصنيف:اغانى وطنيه مصريه
تصنيف:كلمات اغانى
جمال الدنيا

جمال الدنيا
  
## كلمات
جمال الدنيا يحلالي وانا وياك وساعه القرب تهنالي ما دمت معاك

يا محلا الفسحه فى المينا وموج البحر حوالينا

يميل بينا على الهينا تهنيني وانا وياك وساعه القرب تهنالي ما دمت معاك

هويت الحسن طول عمري وطيفه كان نديم فكري
 
يا ريتني كنت من بدري رأيت الحسن دا وياك
 
شاهدت الدنيا دي وحدي وحبيتها على ادي

لكن مقدراها زاد عندي وحليتلي وانا وياك

يا ريت كل اللى هناني من الدنيا ومناني

تشوفه عينيه من تاني يا نور العين وانا وياك
 
نعيم قربك سحر عقلبي وخلا البحر يضحك لي

وخلا الطير بيندهلي يغنيلي وانا وياك

## شوف كمان
ليستة اغانى ام كلثوم

تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى
ظلمونى الناس

*من فيلم فاطمة*
  
## كلمات
ظلموني الناس ظلموني ...

والجاني سابوه واتهموني...

ظلموني الناس ظلموني ...

ظلموني والحق معايا وسقوني من ُمر أساهم...

ولا حنوا على ضعف ضنايا والدنيا عليا مساعداهم...

وأنا قلبي كسير ولا ليا نصير ... ولا أملك غير دمع عيوني

ظلموني ظلموني الناس ظلموني...

----

الظالم يعينوه على ظلمه ويزيدوا المسكين على همه

الحق أهو باين فى أيدي ويقولوا دا الحق علي
 
الناس قاسين على المساكين

حاربوني الكل وغلبوني ... ظلموني الناس ظلموني...

----

سلمت إليك امري يا ربي .. غيرك ما لقيت يرحم غلبي

البائس تغنيه من فضلك ... واليائس تنظرله بعدلك

أنا صنع ايديك واتكالي عليك

أنصرني على اللى ما نصفوني

----


## شوف كمان

ليستة اغانى ام كلثوم

تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى
غنى الربيع (اغنيه)

**غنى الربيع**
  
## كلمات
غنى الربيع بلسان الطير رد النسيم بين الاغصان
 
والفجرقال يا صباح الخير يا صحبة الورد النعسان

فرح بروحه الكون نادى وغنى

وكل لحن بلون مغنى ومعنى

وانت ياغايب عن الحبايب ساكت عن القلب الحيران

كلمنى هو اللى فات يتنسى والفكر عايش فيه

طمنى ان كان فؤادك قسى صابر وراضى بيه

المية فى الارض جفت والزهر على الغصن نادى
 
والشمس فى الغرب راحت وادى الشفق لسه بادي

والطير سكت بعد ما غنى وادى صداه رايح غادي

وانت يانور العين صوتك ياروحى فين

ياللى انت غايب عن الحبايب ما تكلم القلب الحيران
 
فضلت عايش فى الاوهام لما اللى فات شفته تاني

ولما فقت من الاحلام زاد فى بعادك حرماني

راح اللى راح من الليالى والوهم راح من خيالي

وانت ياغايب عن الحبايب ساكت عن القلب الحيران


## شوف كمان

ليستة اغانى ام كلثوم

تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى
كلية سان مارك

thumb|400px|لوجو كلية سان مارك.
تصغير|كلية سان مارك
**كلية سان مارك** (فرنساوى: *Collège Saint Marc*) هى واحده من اقدم المدارس فى اسكندرية و بتدرس باللغه الفرنسيه كلغة اساسيه. بتعتبر هى و كلية ڤيكتوريا ومدرسة سان جبرائيل من اعرق و اقدم المدارس اللى اتبنت فى تاريخ اسكندريه
## فكره عمل المدرسه

فى سنة 1921 طلب مجموعه من الرهبان ,اللازريت الكاتوليك, شغاليين فى مدرسه فى منطقة المنشيه فى اسكندريه. من السلطان فؤاد الاول ( بقى ملك بعد كدا) بعمل مدرسه جديده بمساحه اكبر بعد ما المدرسه اللى بيدروها مبقتش تستحمل طلابه زياده, و وافق السلطان و اختارو موقع المدرسه فى منطقة الشاطبى. اتبنت المدرسه فى تالت سنين من 1925 لحد 1928 واتبنت بكشل معمارى مميز و حلو,و اتفتحت فى يوم 6 اكتوبر 1928 و حضر الافتتاح الامير عمر طوسون بالنيابه عن فؤاد الاول و حسين صبرى باشا حاكم (محافظ) اسكندريه وقتها و وزير المفوض الفرنساوى, اللى فى مصر.هنرى جيلارد و فريدريك جوريو قنصل فرنسا فى اسكندريه. و اتبنى فى المدرسه كنيسه الرهبان اللازريت و جامع ملحقيين بالمدرسه.
## اشهر الخريجين

* رشيد محمد رشيد ( وزير الصناعه المصرى)
* رشدى اباظه
* الامير عباس حليم
* دودى الفايد
* دكتور عصمت عبد المجيد
* الملك حسين

## لينكات برانيه
* '''الموقع الرسمى '''

تصنيف:مدارس مصريه
تصنيف:مدارس اسكندريه
تصنيف:مبانى اسكندريه
نصره قويه وفرحه هنيه

نصره قويه وفرحه هنيه
  

## كلمات

نصره قويه و فرحه و فرحه هنيه

و الف سلامه و الف سلام

نصره قويه يديمها عليا

و علا احبابنا اللى حواليا

هما هنايا و ضى عينيا

اللى صفو لى مع الايام

الف سلامه سلامه و الف سلام

فرحه هنيه المولى نصرنا

و الكل جزاة ما صبرنا

احبابنا فرحت و فرحنا

و فرحنا

احبابنا فرحت و فرحنا

و فرحنا

فرح ما كان يخطر فى منام

الف سلامه سلامه و الف سلام

نصره قويه و فرحه و فرحه هنيه

و الف سلامه و الف سلام

الف سلامه رحنا و جينا

رحنا و جينا

ربنا سابل ستره علينا

ستره علينا

الف سلامه رحنا و جينا

رحنا و جينا

ربنا سابل ستره علينا

ستره علينا

و اللى يكون المولى نصيره

عمره ما يندم ولا ينضام

الف سلامه سلامه سلامه و الف سلام


## شوف كمان

ليستة اغانى ام كلثوم

تصنيف:اغانى وطنيه مصريه
تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى
ياصباح الخير ياللى معانا

ياصباح الخير ياللى معانا
 
  
## كلمات
يا صباح الخير ياللي معانا ياللي معانا

الكروان غنى وصحانا وصحانا

يا صباح الخير ياللي معانا ياللي معانا

الكروان غنى وصحانا وصحانا

يا صباح الخير ياللي معانا ياللي معانا

الكروان غنى وصحانا

والشمس أهي طالعه وضحاها

والطير أهي سارحه فى سماها

يالا معاها يالا معاها يالا معاها

يا صباح الخير يا اللى معانا ياللي معانا

يا هناه اللى يفوق من نومه

قاصد ربه وناسي همومه

يا هناه اللي يفوق من نومه

قاصد ربه وناسي همومه

يفرح قلبه .. يسعد يومه

يفرح قلبه .. يسعد يومه

يفرح قلبه .. يسعد يومه

فرحه طول عمره ما ينساها

يفرح قلبه .. يسعد يومه

فرحه طول عمره ما ينساها

ولا يسلاها ولا يسلاها

والشمس اهي طالعه وضحاها

والطير أهي سارحه فى سماها

يالا معاها يالا معاها

يا صباح الخير ياللي معانا ياللي معانا

يا صباح الخير ياللي معانا ياللي معانا

الكروان غنى وصحانا وصحانا

يا صباح الخير ياللي معانا ياللي معانا

الكروان غنى وصحانا وصحانا

والشمس اهي طالعة وضحاها

والطير أهي سارحة فى سماها

يالا معاها يالا معاها

يا صباح الخير يا اللي معانا ياللي معانا

الصبح أهو نور و إتبسم و إتبسم

والدنيا ضحك لي محياها

ونسيم الأزهار أهو نسم أهو نسم

على اهل الدنيا وأحياها

الصبح أهو نور و إتبسم و إتبسم

والدنيا ضحك لي محياها

ونسيم الأزهار أهو نسم أهو نسم

على اهل الدنيا وأحياها

البدرية ساعه هنيه

البدرية ساعة هنيه

البدرية ساعة هنيه

يسعدنا جمالها وبهاها

البدرية ساعة هنية

يسعدنا جمالها وبهاها

يا محلاها يا محلاها

والشمس اهي طالعة وضحاها

والطير اهي سارحة فى سماها

يالا معاها يالا معاها

ياصباح الخير ياللي معانا ياللي معانا


## شوف كمان

ليستة اغانى ام كلثوم

تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى
محلاك يا مصرى

محلاك يا مصرى
  
## كلمات
محلاك يا مصري وانت عالدفة والنصره عامله فى االكنال زفه
.....
يا أولاد بلدنا تعالوا عالضفة شاورولهم غنولهم وقولولهم

ريسنا قال ما فيش محال راح الدخيل وابن البلد كفى

حيوا الرجال السمر فوق السفينة حيوا اللى جاهدوا عشان ما يفرح وادينا

بصت لنا الدنيا وشافت عملهم غنت بكل لسان على كل مينا

يا أولاد بلدنا تعالوا عالضفة شاورولهم غنولهم وقولولهم

ريسنا قال ما فيش محال راح الدخيل وابن البلد كفى

انا قلبي فاكر لسه مين اللى جرحه ولولا يوم النصر ما اتلم جرحه

شفت الكنال فى أيدين رجال من بلادي رفرف عليهم قلبي من كتر فرحه

يا أولاد بلدنا تعالوا عالضفة شاورولهم غنولهم وقولولهم

ريسنا قال ما فيش محال راح الدخيل وابن البلد كفى

حبايبنا شرق وغرب جايين بلادنا يشاهدو نور الحق فوق كل مادنة

ونسيمنا بالاحضان مقابل راياتهم وقنالنا يحكي لهم حكاية جهادنا

يا أولاد بلدنا تعالوا عالضفة شاورولهم غنولهم وقولولهم

ريسنا قال ما فيش محال راح الدخيل وابن البلد كفى


## شوف كمان

ليستة اغانى ام كلثوم

تصنيف:اغانى وطنيه مصريه
تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى
حب الوطن فرض عليا

**حب الوطن فرض عليا** اغنيه مصريه الفها امين عزت الهجين و لحنها و غناها محمد عبد الوهاب



## كلمات

حب الوطن فرض عليا
     
افـديه بروحـى و عينيا

ليه بس ناح البلبل ليه
     
فكرنى بالوطن الغالـى

قضيت اعز شبابى فيه
     
و فيه حبايبى و عزالى

و إن شاف هوان وللا اسيه
     
افديـه بروحى و عينيا

يا مصر انا رضعت هواكى
     
من الصبا و جرى ف دمـى

احب نيلك و سماكى
     
انتى أبوبـا و انـتى امى

أرواحنا و شبابنا فداكى
     
و فداكى روحـى و عينيا

مليش يا مصر حبيب غيرك
     
اميل إلـيه فى الدنيـا دى

و انا اللى متربى فى خيرك
     
و ازاى راح انسا هوا بلادى

و نيلك الحلو الصافى
     
أفديــه بروحـى و عينيا

حب الوطن فرض عليا
     
و مين يلومنى فى حبه دا مين

دا ورده احلا فى عينيا
     
من كل ورد تشـوفه العـين

يا يعيش كريم يا يموت كريم

حب الوطن فرض عليا افديه بروحى و عينيا

 


## شوف كمان

* ليستة اغانى محمد عبد الوهاب

تصنيف:اغانى وطنيه مصريه
تصنيف:اغانى باللغه المصريه
تصنيف:اغانى محمد عبد الوهاب
تصنيف:كلمات اغانى
حرج عليا بابا

**حرج عليا بابا**

  
## كلمات
حرج عليا بابا ماروحش السينما
 
واقابلك فين

أنا من رأيي تكاتبنى

وأجاوبك وتجاوبنى

وف اى يوم تطلبنى
 
تلاقينى فى غمضة عين

حرج على بابا ماروحش السينما

واقابلك فين

لو عندك رأى غير ده

قولهولى ونشوف دا من دا

مالوش لازمة البعاد ده

والنبي دانا بين نارين

حرج على بابا
          
ماروحش السينما
         
واقابلك فين

يارب انت ياقادر
              
ياجابر كل خاطر

دم اخلاصنا للاخر
          
وحياة جد الحسين

حرج على بابا
           
ماروحش السينما
        
واقابلك فين


## شوف كمان

تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى
خفيف الروح

**خفيف الروح**

## :كلمات
خفيف الروح بيتعـاجب

بيتعاجب

برمش العيـن والحاجب

خفيف الروح

غمـز لى مرة بعيونـه

لقيت الحــب مضمـــونه
 
حرام ان كنت انا اخونه
 
وعشقى له من الواجــب
 
خفيف الروح

تملى يحب يشــــــغلنى
 
بســـهم اللحـظ والننى

أخاف اتقل يخاصـمنى

ويهجـــرنى ويحـــرمنى
 
خفيف الروح

رأيت الأوفق ان جانى
 
حبيب القــلب نـادانى
 
أرد عليــه بأجفـانى

ولا أحسب حساب عازل

خفيف الروح

تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى
انشودة الفن

تصغير|فاروق الاول
  
## كلمات

الدنيا ليل والنجوم طالعه تنورها

نجوم تغير النجوم من حسن منظرها

ياللي بدعتوا الفنون وفي ايدكوا اسرارها

دنيا الفنون دي خميلة وانتوا ازهارها

والفن لحن القلوب يلعب بأوتارها

والفن دنيا جميلة وانتوا انوارها

الفن مين يوصفه الا اللى عاش فى حماه

والفن مين يعرفه الا اللى هام فى سماه

والفن مين انصفه غير كلمة من مولاه

والفن مين شرفه غير الفاروق و رعاه

انت اللى اكرمت الفنان ورعيت فنه

رديت له عزه بعد ما كان محروم منه

ورويت فؤاده بالألحان برضاك عنه

ياللي بدعتوا الفنون وفي ايدكوا اسرارها

دنيا الفنون دي خميله وانتوا ازهارها

والفن لحن القلوب يلعب بأوتارها

والفن دنيا جميلة وانتوا انوارها

الفن جنة بتسحرنا بألوانها

نعيش على بدرها ونغني الحانها

احنا تاج البلاد الجنه سكانها

وانت راعيها وحارسها ورضوانها

الدنيا ليل والنجوم طالعه تنورها

نجوم غير النجوم من حسن منظرها

ياللي بدعتوا الفنون وفي ايدكوا اسرارها

دنيا الفنون دي خميله وانتوا ازهارها

والفن لحن القلوب يلعب بأوتارها

والفن دنيا جميلة وانتوا انوارها

 

## شوف كمان

* ليستة اغانى محمد عبد الوهاب

تصنيف:اغانى باللغه المصريه
تصنيف:اغانى محمد عبد الوهاب
تصنيف:كلمات اغانى
يا اهلا بالمعارك

**يا اهلا بالمعارك** اغنيه مصريه الفها صلاح چاهين و لحنها كمال الطويل و غناها عبد الحليم حافظ ف عيد الثوره 23 يوليه سنة 1965
  

## كلمات
يا اهلا بالمعارك

يا بخت مين يشارك

بنارها نستبارك

و نطلع منصورين

ملايين الشعب تدق الكعب

تقول كلنا جاهزين.. كلنا جاهزين.. كلنا جاهزين

يا اهلا بالمعارك

.....

خارج ساعة الصبحيه

و الناس رايحين جايين

نظرتهم فكرتنى

بأيام سته و خمسين

راجع فى المغربيه

شفت عيون الثوار

نظرتهم فكرتنى

بالظباط الأحرار

شفت اجتماع سياسى

كلماته نغم حماسى

و لا فيش علا اده كراسى

من كتر ما فيه ملايين

ملايين الشعب تدق الكعب

تقول كلنا جاهزين... كلنا جاهزين ..كلنا جاهزين

يا اهلا بالمعارك

.....

و ف لحظة نطل و يهدا الكل

و نسمع فرحانين

عبد الناصر حبيبنا

قايم بينا يخاطبنا

نجاوبه و يجاوبنا

قائد و مجندين

.....

قول ما بدالك

احنا رجالك

و دراعك اليمين

قول

.....

عبد الناصر يقول :

الله اكبر و يوم الازهر فى وجدانى

يا شعب قمنا لقهر الصعب من تانى

وعود معنديش ، مفيش اللا النضال عندى

و شقا و معارك مريره كتير يا أخوانى

اطلب تلاقى

تلاتين مليون فدائى

فى جميع الميادين

قول

عبد الناصر يقول :

علا كل باب فى الميثاق مصباح يهدينا

يشوف جهادنا العظيم على فين مودينا

للافراح و الرفاهيه هنمد طريق ع النيل

اسمه ف الأشتراكيه التصنيع التقيل

بس نضاعف انتاجنا اضعاف اضعاف اضعاف

و ندبر مهما احتاجنا و نحارب الاسراف

و بقرش الادخار نتحدا الاستعمار

و نقيم حيط جبار يحمى حياة العاملين

آدى نقطه بنقطه كل الخطه

و بالله نستعين

.....

خطتنا خلاص ف ايدنا و خلاص متشمرين

و حزين ياللى تعاندنا بتعاند جبارين

جبل الجرانيت انشق انشال

و ف بحر النيل انزق

اومال ما فى حاجه تقول لنا لأ

ايشحال يوم تحريرنا فلسطين

و التوبه التوبه التوبه نصبر علا غدارين

و حياة الدم الغالى و حياة عرق الجبين

توبه ماعاد فيها مجامله خلاص

و لا عاد م الثوره الشامله مناص

يا ايدينا العامله ازرعى اخلاص

و احصدى و الرب يعين

احصدى و انقضى.. اكشفى و ارفضى

خاينين و انتهازيين

هنشق طريقنا بنور مبادئنا

و لنا النصر المبين

يا اهلا بالمعارك

.....

يا بحر الثوره يا هادر خللى هديرك بنظام

من صوت المكن الداير عين العدو مش هتنام

و انتا يا شبابنا اتقدم جه دورك ف التاريخ

بايديك لازم تتقدم مصر ف عهد الصواريخ

و شبابنا نهض يا حبايب قال : جه دورى مانيش هايب

يسلم لى الشعر الشايب و الناس المخلصين

للمخلصين الف سلام

للاشتراكيين الف سلام

الحقيقيين الف سلام

لجمال و اخوانه الف سلام

يحيا لأوطانه بألف سلام

و انا و انتا و هوا بخير و سلام

و سلام مننا لمنا قلبنا

للوحده الكبرا

و نعيش و نضالنا يحققها لنا

و نقول كلنا جاهزين.. كلنا جاهزين..كلنا جاهزين

يا اهلا بالمعارك

يا اهلا بالمعارك..يا اهلن بالمعارك..يا اهلن بالمعارك

## لينكات برانيه
* يوتيوب
https://m.youtube.com/watch?v=di29X2R8K3A

## مصادر

## شوف كمان
* ليستة اغانى عبد الحليم حافظ

تصنيف:عبد الحليم حافظ
تصنيف:اغانى عبد الحليم حافظ
تصنيف:اغانى باللغه المصريه
تصنيف:اغانى مصريه
تصنيف:اغانى وطنيه مصريه
تصنيف:كلمات اغانى